सबसे अधिक मासिक निर्यात का रिकार्ड दर्ज
बोकारो } स्टीलअथॉरिटी ऑफ इंडिया लिमिटेड, सेल का निर्यात बढ़ाने को लेकर किया जा रहा संगठित प्रयास रंग लाना शुरू कर चुका है। सेल ने फरवरी 2017 के महीने में पिछले दस सालों में अब तक का सबसे अधिक मासिक इस्पात निर्यात करने का रिकार्ड दर्ज किया है। सेल फरवरी 2017 में कुल 1.3 लाख टन इस्पात निर्यात किया है। इसमें राउरकेला इस्पात संयंत्र की नई प्लेट मिल से यूरोप भेजी गई सीई प्लेट की शिपमेंट भी शामिल है। 10 लाख टन की प्रारंभिक क्षमता वाली नई 4.3 मीटर चौड़ी प्लेट मिल की क्षमता को बढ़ाकर 18 लाख टन तक पहुंचाया जा सकता है। यह मिल अत्याधुनिक तकनीक से लैस है, जिससे कड़े अंतर्राष्ट्रीय मानकों पर खरी उतरने वाली विभिन्न प्रकार की प्लेट्स बनाई जा सकती हैं, जो क्लोज डिमेन्शनल सहनशीलता, परफेक्ट फ्लैटनेस और सतह की बेहतर फिनिश से युक्त होंगी।
hin_Deva hin_Deva